Diari Oficial de la Generalitat Valenciana


Sumari del DOGV 437, del 03-10-1986 (1986/807281)

ORDRE de 10 de septembre de 1986, del Conseller d'Agricultura i Pesca per la qual és publicat el text únic refós dei Reglament Orgànic i Funcional de la Conselleria d'Agricultura i Pesca de la Generalitat Valenciana.
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   437

Data del DOGV
:   03-10-1986

Secció del DOGV
:   ALTRES DISPOSICIONS

Número del document
:   1986/807281


Data del document
:   10-09-1986

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Anàlisi jurídica

Ordre de 10 de setembre de 1986, del Conseller d'Agricultura i Pesca, per la qual és publicat el text únic refós del Reglament Orgànic i Funcional de la Conselleria d'Agricultura i Pesca de la Generalitat Valenciana.  
D'acord amb el que estableix l'article 3 del Decret 193/1985 de 9 de desembre del Consell de la Generalitat Valenciana,   
ORDENE:   
Article primer  
Aprovar el text refós del Reglament Orgànic i Funcional de la Conselleria d'Agricultura i Pesca de la Generalitat Valenciana, que fou aprovat per Decret 41/1984, de 2 d'abril, amb les modificacions i adaptacions derivades del Decret 193/1985 de 9 de desembre.   
València, 10 de setembre de 1986.   
El Conseller d'Agricultura i Pesca,  
LLUIS FONT DE MORA I MONTESINOS   
REGLAMENT ORGANIC I FUNCIONAL DE LA CONSELLERIA D'AGRICULTURA I PESCA DE LA GENERALITAT VALENCIANA  
TITOL I  
Dels òrgans de la Conselleria  
Article primer  
La Conselleria d'Agricultura i Pesca, sota la superior direcció del titular d'aquesta, i en ordre a l'exercici de les competències que li atribueix la legislació vigent, és estructurada en el nivell directiu en els Organs següents:   
1. La Secretaria General.   
2. Les Direccions Generals de:   
a) Desenvolupament Agrari.   
b) Producció Agrària.   
c) Innovació i Tecnologia Agràries.   
d) Política Agro-alimentària.   
Article segon  
En cas d'absència, vacant o malaltia del Conseller, serà substituït en les funcions executives per l'ordre establert en l'article anterior.   
TITOL II  
De l'estructura i les funcions dels Serveis Centrals de la Conselleria  
CAPITOL I  
Del Conseller  
Article tercer  
El Conseller és l'autoritat superior de la Conselleria.   
Té totes les competències inherents al seu càrrec, i expressament té les atribucions següents:   
1. Proposar al Consell el nomenament i la destitució dels alts càrrec del Departament.   
2. Preparar i presentar al Govern els avantprojectes de llei, propostes d'acord i projectes de decrets referents a les qüestions pròpies del Departament, i ratificar aquests últims una vegada aprovats.   
3. Formular motivadament l'avantprojecte dels pressupostos de la Conselleria.   
4. Exercir la potestat reglamentària en les matèries pròpies de la Conselleria d'Agricultura i Pesca, en forma d'Ordres d'aquesta.   
5. Proposar al Consell l'estructura i organització de la Conselleria, per a la corresponent aprovació.   
6. Executar els Acords del Govern Valencià, en el marc de les seues competències.   
7. Resoldre en via administrativa els recursos que s'interposen contra Resolucions dels organismes o les autoritats de la Conselleria d'Agricultura i Pesca, llevat d'aquelles excepcions que establesquen les Lleis.   
8. Resoldre els conflictes d'atribucions que es plantegen entre els diversos òrgans i autoritats de la Conselleria.   
9. Exercir la direcció, iniciativa i inspecció de tots el serveis del Departament i l'alta inspecció i altres funcions que li corresponguen en relació als Organismes Autònoms, si pertoca, adscrits a aquest.   
10. Disposar les despeses pròpies dels serveis de la Conselleria dins els límits legals i pressupostaris i la proposta del pagament corresponent.   
11. Exercir les facultats ordinàries en matèria de contractació administrativa dins els límits legals i pressupostaris.   
12. Atorgar o proposar, si pertoca, les recompenses oportunes i exercir les potestats disciplinàries i correctives d'acord amb les disposicions vigents.   
13. Qualsevol altra facultat que li atribuesquen les lleis, els reglaments, el Consell o el President de la Generalitat Valenciana.   
Article quart  
Per assistir el Conseller en l?elaboració de la política general de la Conselleria, es constitueix un Consell de Direcció, que presidit pel titular del Departament serà integrat pel Secretari General i els Directors Generals.   
Article cinqué  
Dependran directament del Conseller, el Gabinet Tècnic, per al seu suport i assistència immediata, i l'Institut de Cooperativisme Agrari Valencià, ambdós amb la naturalesa administrativa de Serveis.   
CAPITOL II  
De la Secretaria General  
Secció Primera  
De les funcions del Secretari General  
Article sisé  
Després del Conseller, el Secretari General és el responsable superior de la Conselleria. Aquest exercirà les competències que aquell li encomane i, en especial, aquelles que determinen els articles 74 i 75 de la Llei 5/1983, de 30 de desembre, de Govern Valencià, és a dir:   
1. Elaborar projectes o plans d?actuació i programes de necessitats i els avantprojectes dels pressupostos de la Conselleria.   
2. Prestar assistència tècnica al Conseller i Directors Generals en tot el que es requeresca.   
3. Informar el personal directiu de la Conselleria sobre la procedència legal i viabilitat econòmica dels seus programes d'actuació i establir els mitjans d?informació necessaris per mantenir-lo al corrent de les activitats de la Conselleria.   
4. Informar sobre els assumptes que el Conseller ha de sotmetre al Consell o al President.   
5. Proposar el millorament i perfeccionament dels Serveis dels diferents centres de la Conselleria, i vetlar per l?organització i el mètodes de treball, en funció, primordialment, dels respectius costs i rendiments.   
6. Proposar normes generals sobre adquisició de material i altres disposicions que afecten al funcionament dels Serveis.   
7. Preparar compilacions de les disposicions vigents que afecten la Conselleria, proposar les refoses i revisions de textos legals que es consideren oportunes i tenir cura de les publicacions tècniques, periòdiques o no, de la Conselleria.   
8. Dirigir i facilitar la formació d'estadístiques sobre les matèries de competència del Consell que afecten la Conselleria, en col·laboració amb l'Institut Nacional d'Estadística o d'altres organismes que es consideren convenients.   
9. Tramitar els nomenaments, destinacions, excedències, jubilacions i permisos dels funcionaris públics i altre personal que preste els seus serveis a la conselleria, d'acord amb les disposicions legals i reglamentàries aplicables.   
10. Realitzar la inspecció de tots els serveis de la Conselleria i portar-ne la direcció de tot el personal.   
Secció Segona  
De les unitats que integren la Secretaria General  
Article seté  
Integren la Secretaria General les unitats següents:   
-La Secretaria General Administrativa amb el rang determinat en l'article 79 de la Llei numero 5/1983 de 30 de desembre, de Govern Valencià, i de la qual dependran el Servei de Gestió Econòmico-Pressupostària, Servei de Gestió Administrativa, Servei de Coordinació, Organització i Sistemes d?Informació i Servei Jurídic.   
-El Servei d'Estudis Agraris i Comunitaris, dependrà directament de la Secretaria General.   
Article vuité  
Els Serveis dependents de la Secretaria General Administrativa, tindran al seu càrrec l'exercici de les funcions generals següents:   
-Al Servei de Gestió Administrativa corresponen les matèries d'arxiu, registre i custòdia de documents, l'estudi i les propostes oportunes referents a personal, règim interior, parc mòbil, contractació administrativa d'obres, subministraments i serveis, inventari, adquisició i arrendaments de béns, així com la tramitació administrativa general.   
-Al Servei de Gestió Econòmico-Pressupostària li correspon l?elaboració de l'avantprojecte de pressupostos de la Conselleria, les propostes i tramitacions d'ingressos i l?ordenació de pagaments, moviment de fons, proveïment de comptes, l'estudi i proposta de control dels Pressupostos i dels programes d'inversions, i la gestió econòmica . en la contractació administrativa d'obres, serveis i subministraments.   
-Al Servei de Coordinació, Organització i Sistemes d?Informació correspon la recepció i anàlisi dels resultats i de les avaluacions dels programes dels diferents Serveis dependents de les Direccions Generales i l?elaboració de la Memòria Anual de la Conselleria i, si pertoca, en coordinació amb els òrgans competents de la Conselleria d?Administració Pública, la realització d'estudis relatius a tasques, processos i circuits administratius, normalització de procediment, disseny de documents administratius i de publicacions, elaboració de manuals de funcions i d'anàlisis funcionals, programació i mecanització de processos administratius, implantació i manteniment d'aplicacions, formació dels usuaris i assistència tècnica a les diferents unitats de la Conselleria, coordinació de les actuacions d'aquesta en el desenvolupament i implantació de sistemes d?informació, organització i supervisió de la relació informativa amb els ciutadans i el perfeccionament tècnic del personal de la Conselleria.   
-Al Servei Jurídic correspon la informació i, si pertoca, l?elaboració de les disposicions de caràcter general, convenis i circulars que emanen dels diferents òrgans directius de la Conselleria, la realització dels informes sobre disposicions que, procedents d'altres Conselleries, hagen de ser sotmesos al Consell, així com els relatius a consultes procedents d'altres Administracions Públiques, quan en corresponga l?emissió a la Conselleria d'Agricultura i Pesca, l?elaboració d'informes i dictàmens jurídics a sol·licitud del Conseller o d'altres òrgans de la Conselleria, informar sobre el recursos que s'interposen al Conseller o a altres òrgans de la Conselleria i, si pertoca, elaborar les propostes de resolució, compilació de disposicions vigents i la proposta de refosa i revisió de textos legals, el seguiment de la legislació estatal i d'altres comunitats Autònomes, la jurisprudència i el dret comparat, la tramitació de les qüestions de competència i els conflictes d'atribucions.   
Article nové  
Al Servei d'Estudis Agraris i Comunitaris correspon recollir, analitzar i proporcionar als òrgans directius la informació escaient per a la política agrària, així com tenir-la a disposició d'aquells usuaris autoritzats, mantenir el fons de dades i documentació tant propis com originats en altres instàncies; dur a terme els estudis tècnics necessaris per al millor coneixement del Sector Agrari, així com facilitar les propostes que es realitzen des d?altres àmbits, organitzar l?estadística agrària de la Comunitat Valenciana, tant per a ús propi com per a l'acompliment dels acords existents amb altres institucions o organismes en aquesta matèria, la coordinació de les publicacions de la Conselleria, l?organització i custòdia dels fons bibliogràfics de la Biblioteca de la Conselleria.   
En relació amb l?aplicació de la Política Agrària Comunitària són funcions d'aquest Servei: l'anàlisi i seguiment, recopilació i difusió de documentació, la Secretaria de la Comissió d'Estudis de la Comunitat Econòmica Europea, la col·laboració i el manteniment de relacions amb organismes i entitats associades a l?aplicació de la Política Agrària Comunitària, la formació en matèries comunitàries de caràcter agrari; l'estudi i elaboració de propostes relacionades amb els recursos financers associats a les polítiques comunitàries, tot coordinant les actuacions en aquest sentit dels distints òrgans de la Conselleria.   
Article deu  
A la Intervenció Delegada i Oficina de Comptabilitat, dependent funcionalment de la Conselleria d'Economia i Hisenda, se li prestarà el suport administratiu oportú per la Secretaria General, en la qual s'integra.   
CAPITOL III  
De les Direccions Generals  
Article onze  
Són funcions dels Directors Generals de la Conselleria d'Agricultura i Pesca:   
1. Disposar del que pertoque al règim intern del serveis de la seua Direcció i resoldre els expedients respectius, sempre que no siga facultat privativa del Conseller.   
2. Dirigir i gestionar els serveis i resoldre els assumptes que li assigne aquest Reglament o que el Conseller li encomane.   
3. Vigilar, fiscalitzar i supervisar el funcionament de totes les dependències al seu càrrec.   
4. Proposar al Conseller la resolució que crega pertinent en assumptes de la seua competència i la tramitació dels quals corresponga a la Direcció General.   
5. Establir el règim intern de les oficines que en depenguen.   
6. Elevar anualment al Conseller un informe sobre funcionament, cost i rendiment del serveis al seu càrrec.   
CAPITOL IV  
De la Direcció General de Desenvolupament Agrari  
Article dotze  
La Direcció General de Desenvolupament Agrari dirigeix i gestiona, sota la decisió superior del Conseller, les actuacions que, de conformitat amb el que s'estableix en l'Estatut d'Autonomia i en les disposicions oportunes sobre assignació de competències, es referesquen a la política d'estructures agràries i reforma i desenvolupament agrari, pesca en aigües interiors, marisqueig i aqüicultura.   
Article tretze  
La Direcció General de Desenvolupament Agrari disposarà per a l'estudi, tramitació, projecció i proposta de resolució dels assumptes que li són competents, dels següents serveis:   
-Servei d'Estructures Agràries, al qual correspondran les matèries de Concentració Parcel·laria, zones d?ordenació d'explotacions, reguívols, de secà i maresmes, règim de les terres i de les explotacions adjudicades i constituïdes segons la legislació agrària.   
-Servei de Millorament Rural, al qual correspondran les matèries de comarques i finques millorables, permutes obligades, adquisicions i redistribucions de terra, assistència tècnica i econòmica a les explotacions agràries i a les associacions, entitats i corporacions.   
-Servei de Projecció i Direcció d'Obres, al qual correspondrà la supervisió i aprovació de la projecció i direcció, així com el seguiment, la liquidació i recepció de les obres, la competència de les quals correspon a aquesta Direcció General, i prestarà assistència, quan pertoque, als altres Serveis de la Conselleria.   
-Servei Immobiliari i d?Assistència Jurídica, al qual correspondrà la redacció de la documentació referent a la titularitat del domini i altres drets reials constituïts com a conseqüència de les actuacions dels Serveis de la Direcció General, per a la posterior inscripció, si pertoca, en el Registre de la propietat, l'anàlisi, qualificació i proposta d?actuació en les altres matèries pròpies de la legislació vigent en reforma i desenvolupament agrari i en arrendaments rústics.   
-Servei de Coordinació i Suport, al qual correspondrà l'estudi i proposta d'aquelles actuacions de caràcter tècnic en què siga necessari coordinar l?actuació entre l'agricultura de muntanya i les zones rurals desafavorides, i les de coordinació i seguiment dels programes dels anteriors serveis i totes aquelles que li encomane el Director General.   
-Servei de Pesca, al qual corresponen aquelles actuacions que es dirigeixen a l?ordenació i desenvolupament de la pesca en aigües interiors, marisqueig aqüicultura, expedició d'autoritzacions de llicències i tramitació i resolució de sancions.   
CAPITOL V  
De la Direcció General de la Producció Agrària  
Article catorze  
A la Direcció General de la Producció Agrària correspondrà el desenvolupament i l?execució de la política de la Conselleria pel que fa a la planificació, l?execució i el control d'aquelles actuacions dirigides a l?ordenació i el desenvolupament dels sectors agrícola, pecuari i pesquer, així com la modernització de les explotacions.   
Particularment tindrà al seu càrrec l'exercici de les funcions i competències en matèria de sanitat vegetal, producció vegetal, producció animal, sanitat animal, desenvolupament ramader, ordenació de l'oferta i plantes de viver, conservació de la natura i promoció i defensa dels recursos naturals renovables.   
Article quinze  
Per al desenvolupament d'aquestes funcions la Direcció General de Producció Agrària s'estructura en els següents serveis:   
-Servei de Producció Vegetal, al qual corresponen les activitats tècniques derivades de l?ordenació de les produccions agrícoles, les relatives al millorament d'aquestes i les relacionades amb els mitjans necessaris per a la producció, així com les actuacions relatives a promoció, tramitació, informació, assessorament tècnic i vigilància de centres de contractació de productors agraris en origen, les agrupacions de productors agraris i difusió de normes de qualitat de productes agraris, vigilància del compliment d'aquestes, i si pertoca denúncia de les infraccions comeses en la matèria, així com la tramitació administrativa per a la concessió d'ajudes derivades de l?ordenació de l'oferta.   
-Servei de Protecció dels Vegetals, al qual corresponen les funcions de prevenció i lluita contra les malalties vegetals, control de mitjans de defensa sanitària i vigilància dels camps i de les collites.   
-Servei de Producció i Sanitat Animal, al qual corresponen les funcions derivades de l?expansió i desenvolupament de la ramaderia i dels productes que en deriven, la racionalització dels sistemes d?explotació, així com la prevenció, lluita i control de les malalties dels animals.   
-Servei de Llavors i Plantes de viver, al qual corresponen aquelles funcions derivades de les competències que es transferesquen en matèria de llavors i plantes de viver.   
-Servei Forestal, al qual corresponen les matèries de les forests patrimonials de l'Estat, de les declarades d'utilitat pública o susceptibles de ser-ho, comunals, en règim de consorci o de conveni, particulars, producció de llavors i plantes forestals, foment de les repoblacions forestal i altres pràctiques silvícoles, aprofitament de les rendes forestals, conservació de sòls i lluita contra l?erosió, defensa hidrològico-forestal, prevenció en la lluita contra incendis, i direcció tècnico-forestal d'aquesta.   
-Servei de Protecció dels Recursos Naturals, al qual correspondran les matèries de vies pecuàries, riberes, espais naturals protegits, reserves i refugis de caça, vedats socials de caça controlada, locals i privats, aules forestal, caça i pesca continental, protecció d?espècies i reconstrucció i manteniment dels equilibris ecologics, així com la relació amb altres Conselleries, Administracions Públiques i entitats, que derive de l?execució de les pròpies funcions.   
-Servei de Coordinació i Suport, al qual correspondran les funcions de suport, coordinació i seguiment de programes d'activitats de la Direcció General, així com la qualificació, elaboració de propostes i tramitació de les actuacions jurídiques que es deriven de l?execució de les legislacions de les forests, Caça, Pesca, Espais Naturals Protegits i altres disposicions concorrents.   
CAPITOL VI  
De la Direcció General de Política Agroalimentària  
Article setze  
A la Direcció General de Política Agroalimentària li correspondrà el desenvolupament i l?execució de la política de la Conselleria en relació a les competències en matèria d'indústries agràries, fraus i laboratoris, estació enològica, denominacions d'origen i protecció de la qualitat.   
Article disset  
Per al desenvolupament de les funcions requerides la Direcció general de Política Agroalimentària s'estructura en els següents serveis:   
-Servei d?Indústries Agroalimentàries al qual correspon el desenvolupament de les accions tècniques encaminades a l?ordenació, foment i millorament de les indústries agràries i alimentàries.   
-Servei de Promoció de la Qualitat del Productes Agroalimentàris al qual corresponen les funcions de l?estació enològica i les denominacions d'origen.   
-Servei de Protecció a la Qualitat, al qual corresponen els estudis, anàlisis i dictàmens en relació amb el productes agraris i alimentaris i dels mitjans de la producció agrària, així com la sanitat i higiene dels animals, el registre i l?autorització dels laboratoris privats dedicats a les matèries assenyalades en el punt anterior, ateses les funcions assumides i el Reial Decret 1945/1983 de 22 de juny, l?expedició del certificat oficial d'anàlisis en aquells casos que no estiguen reservats a l?Administració de l'Estat en virtut de les competències que a aquesta corresponguen d'acord en tot cas amb la metodologia establerta per aquesta, i la realització de les anàlisis i dels informes que se sol·liciten, a petició dels particulars o dels Organismes de l?Administració, amb independència de la procedència dels productes o de la radicació dels peticionaris, i les funcions de lluita ï defensa contra el frau.   
CAPITOL VII  
De la Direcció General d'Innovació i Tecnologia Agràries  
Article divuit  
A la Direcció General d?Innovació i Tecnologia Agràries correspondrà el desenvolupament i l?execució de la política de la Conselleria en matèria d?Extensió i Capacitació Agrària. Ensenyaments Nàutico-Pesquers, i les competències assignades o que ho puguen ser en matèria d?Investigació Agrària.   
Article dinou  
Per al desenvolupament de les funcions esmentades, la Direcció General d?Innovació i Tecnologia Agràries s'estructura en els Serveis següents:   
-Servei d?Extensió Agrària, amb les funcions de promoure l?actuació dels agricultors i llurs famílies en ordre a la millor utilització dels recursos, actuant-hi permanentment des del medi rural.   
-Servei de formació Nàutico-Pesquera, al qual correspondrà l'exercici de les funcions relatives a la Formació i Ensenyament Nàutic i Pesquer que s'imparteixen en l'Institut Politècnic de Formació Professional Nàutico-Pesquera d'Alacant.   
-L'Institut Valencià d'Investigacions Agràries, amb categoria de Servei, al qual correspondrà la Investigació en els sectors agraris d'interés per a la Comunitat Valenciana, dins de les línies que s'establesquen en el pla d?investigació de la Generalitat.   
-Servei de Transferència de Tecnologia Agrària, al qual correspondrà garantir la Formació Empresarial i Tècnica dels agricultors tot establint els instruments i les accions necessàries per a la susdita finalitat. Així mateix, dit Servei analitzarà les necessitats del Sector promovent-ne una cobertura eficaç.   
TITOL III  
Dels Serveis Territorials de la Conselleria d'Agricultura i Pesca  
CAPITOL I  
Dels Serveis Territorials  
Article vint  
1. Territorialment la Conselleria d'Agricultura i Pesca s'organitza en Serveis Centrals i Territorials.   
2. Els Serveis Centrals tenen competència sobre tot el territori de la Comunitat Valenciana.   
3. Els Serveis Territorials, expressió organitzativa del principi de desconcentració que regeix en l'activitat de la Conselleria, són constituïts pel conjunt d'unitats administratives existents a les tres províncies de la Comunitat Valenciana, que hi gestionen les competències que s'encomanen a la Conselleria.   
Article vint-i-u  
Al front d'aquest Serveis hi haurà un Director Territorial, que serà designat lliurement pel Conseller, de qui dependrà orgànicament, i dependrà funcionalment del Secretari General i directors Generals, i a qui correspondrà la coordinació de les diferents unitats administratives, proveir el correcte funcionament de les dependències i totes aquelles facultat s que expressament li deleguen el Conseller, el Secretari General o els Directors Generals.   
Sota la dependència del Director Territorial, les unitats transferides amb categoria de Secció, direcció Provincial o equivalent, s'agruparan en Arees Homogènies en rao de la matèria, els responsables de les quals tindran el rang de Cap de Servei.   
DISPOSICIO TRANSITÒRIA  
Mentre no es desenvolupe el present Reglament continuaran en vigor les estructures orgàniques actuals de nivell inferior a les regulades en aquell.   
DISPOSICIO DEROGATÒRIA  
Aquest text articulat deroga expressament el Reglament Orgànic i funcional de la Conselleria d'Agricultura i Pesca, aprovat per Decret 41/1984, de 2 d'abril i el Decret 193/1985, de 9 de desembre, pel qual es modifiquen determinats articles del Reglament anterior, i aquelles normes d'igual o inferior rang que s'oposen al que s'estableix en aquest Reglament.   
DISPOSICIONS FINALS  
Primera  
El Conseller d'Agricultura i Pesca dictarà aquelles disposicions reglamentàries i altres resolucions que requeresquen l?aplicació i desenvolupament del que disposa el present Reglament, amb l'Informe previ de les Conselleries d'Economia i Hisenda i Administració Pública.   
Segona  
El present Reglament entrarà en vigor el mateix dia de la publicació en el Diari Oficial de la Generalitat Valenciana   
Tercera  
La determinació de nivells i llocs de treball es realitzarà d'acord amb les normes específiques que en matèria de personal adopte la Generalitat Valenciana.   
València, 23 de setembre de 1986.   
El Conseller d'Agricultura i Pesca,  
LLUIS FONT DE MORA I MONTESINOS